
R E F E R A T  DE  A P R O B A R E
privind  aprobarea aplicării procedurii de achiziție directă  în vederea
 încheierii unui Contract de prestări servicii pentru efectuarea 
Serviciilor de  dezinsecţie, dezinfecţie și deratizare la
 Obiectivele din domeniul public și privat al
 Municipiului Brad pentru anul 2023
 



 Prin Hotărârea Consiliului Local nr. 9/2023 s-a aprobat aplicarea procedurii de achiziție directă  în vederea încheierii unui Contract de prestări servicii pentru efectuarea activităților serviciului de  dezinsecție, deratizare și dezinfecție a zonelor verzi aferente domeniului public al Municipiului Brad, la sediul Primăriei Municipiului Brad, precum și în incinta tuturor serviciilor publice locale din subordinea Consiliului Local Brad pentru anul 2023.
Ulterior, au intervenit o serie de modificări legislative referitoare la desfășurarea serviciului de salubrizare a localităților, respectiv:
-  Ordonanța de Urgență a Guvernului nr. 133/2022 pentru modificarea și completarea Ordonanței de Urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr.101/2006
 -  Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.
 Față de noile prevederi legale, consider că se impune adaptarea corespunzătoare a denumirii activităților de salubrizare și a tarifelor din fișele de fundamentare pentru activitățile de salubrizare, în acest caz fiind vorba despre activitatea de dezinsecție, dezinfecție și deratizare. 
    Astfel, activitatea de dezinsecție, dezinfecție și deratizare se va denumi: Servicii de  dezinsecţie, dezinfecţie și deratizare la obiectivele din domeniul public și privat al Municipiului Brad, iar tarifele se fundamentează corespunzător tratamentelor aplicate la obiectivele din domeniul public și privat al Municipiului Brad prevăzute la art. 104 din Regulamentul – cadru al serviciului de salubrizare a localităților aprobat prin Ordinul președintelui A.N.R.S.C. nr. 82/2015, cu modificările și completările ulterioare.
   Menţionez că serviciile sunt cuprinse în Anexa Programului Anual de Achiziţii pentru anul 2023 la Cap. II Servicii, poziţia 17 – CPV: 90921000-9 și CPV: 90923000-3, conform prevederilor art. 12  din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice cu completările şi modificările ulterioare.      
  Valoarea maximă a achiziţiei în faza de pre - achiziție, prin consultarea pieţei privind prețurile similare existente pe piața liberă este de 128.300 lei, fără T.V.A. (Deratizare - 14.650 mp. x 0,5 lei/mp. = 29.300 lei fără T.V.A. Dezinsecție, dezinfecție  - 33.000 mp. x 0,75 lei/mp. = 99.000 lei fără T.V.A.). 
   Costurile cu prestarea acestor servicii vor fi suportate din Bugetul  Municipiului Brad pe anul 2023 – capitolul ”Cheltuieli curente – situații de urgență”. 
   Având în vedere valoarea achiziției, în conformitate cu prevederile art. 7 alin. 5 din Legea nr. 98/2016 privind achizițiile publice, „Autoritatea contractantă are dreptul de a achiziționa direct produse sau servicii, în cazul în care valoarea estimată a achiziţiei, fără TVA, este mai mică decât 270.120 lei, respectiv lucrări, în cazul în care valoarea estimată a achiziției, fără TVA,  este mai mică decât 900.400 lei”,  iar ”Angajamentul legal prin care se angajează cheltuielile aferente achiziției directe poate lua forma unui contract de achiziție publică sau a unei comenzi ori a altui tip de document încheiat în condițiile legii” .
   În acest sens se vor transmite solicitări scrise către societățile comerciale capabile să asigure prestarea acestor servicii de dezinsecţie, deratizare şi dezinfecţie, în vederea emiterii unor oferte de preț pe metru pătrat. Aceste oferte vor fi negociate de către o comisie de evaluare nominalizată în acest sens prin dispoziția Primarului Municipiului Brad. Materialele și produsele chimice folosite vor fi incluse în prețul de prestare a serviciilor.
   Serviciile vor fi achiziţionate de la o societate autorizată pentru prestarea acestora, care dispune de personal calificat, este înscrisă în Sistemul Electronic al Achizițiilor Publice și care se va putea autoriza ANRSC după încheierea contractului. Comenzile se vor întocmi în funcție de necesități, iar decontările se vor face după prestarea serviciilor și acceptarea situațiilor de plată de către fiecare beneficiar din bugetul alocat fiecărei subunități în acest sens.
   În conformitate cu prevederile art. 1 alin. 2 lit. e, art. 29 alin. 2, alin. 8 lit. b și alin. 9, art. 32 alin. 3 și ale  art. 49 alin. 3 din Legea nr. 51/2006 a serviciilor comunitare de utilități publice, republicată, operatorul căruia i se va atribui contractul de servicii este obligat să solicite obținerea autorizației A.N.R.S.C. pentru efectuarea serviciilor menționate anterior și să obțină licența în termen de maxim 90 zile de la semnarea contractului de achiziție publică. 
       În contextul celor de mai sus am inițiat prezentul proiect de hotărâre prin care am propus aplicarea  procedurii de achiziție directă  în vederea  încheierii unui Contract de prestări servicii pentru efectuarea Serviciilor de  dezinsecţie, dezinfecţie și deratizare la obiectivele din domeniul public și privat al Municipiului Brad pentru anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se revoce  Hotărârea Consiliului Local nr. 9/2023.
Invoc în susţinerea prezentului proiect de hotărâre prevederile art. 1 alin. 2 lit. e, art. 29 alin. 2 alin. 8 lit. b și alin. 9 și art. 32 alin. 3 din Legea   nr. 51/2006 a serviciilor comunitare de utilităţi publice, republicată, cu modificările și completările ulterioare, ale  art. 7 alin. 5 din Legea nr. 98/2016 privind achizițiile publice, cu modificările și completările ulterioare, ale art. 43 alin. 1 alin. 3 alin. 4 și alin. 5 din Anexa la  H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului - cadru din Legea nr. 98/2016 privind achiziţiile publice, cu modificările și completările ulterioare, ale art. 73 din H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii,  cu modificările și completările ulterioare, ale Legea  nr. 100/2016 privind concesiunile de lucrări şi concesiunile de servicii, cu modificările și completările ulterioare, ale  O.U.G. nr. 133/2022 pentru modificarea și completarea Ordonanței de Urgență a Guvernului nr.92/2021 privind regimul deșeurilor, precum și a Legii serviciului de salubrizare a localităților nr.101/2006, ale Ordinul președintelui Autorității Naționale de Reglementare pentru Serviciile Comunitare de Utilități Publice nr.640/2022 privind aprobarea normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, ale  Legea serviciului de salubrizare a localităților nr.101/2006, ale art. 129 alin. 2 lit. d, alin. 7 lit. c, lit. i, lit. n și lit. s din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

